අංජලිකා චිත්‍රපටය මඟින් ආදර කතා අතරට නව ආරක් එක් කළ අධ්‍යක්ෂවරයෙක් මෙන්ම රංගන ශිල්පියෙක් ද වන චන්න පෙරේරාගේ අලුත්ම ආදර අන්දරය ‘කල්පාන්තේ සිහිනයක්’ මෙම මස 31 වැනිදා සිට රිද්මා සහ සී. ඊ. එල්. මණ්ඩලයේ සිනමාහල්වල තිරගත වෙයි.මේ චිත්‍රපටය ඔස්සේ චන්න පෙරේරා සිංහල සිනමාවට හඳුන්වා දෙන අලුත්ම නිළිය වන්නේ ඉන්දීය නිළි චයිත්‍රා චන්ද්‍රනාත්ය.චන්න පෙරේරා හා චයිත්‍රා චන්ද්‍රනාත් ප්‍රධාන චරිතවලට පණ දෙන ‘කල්පාන්තෙ සිහිනයක්’ සිනමාපටයේ අයිරාංගනී සේරසිංහ, සනත් ගුණතිලක, හේමසිරි ලියනගේ, නිහාල් ප්‍රනාන්දු, හිමාලි සයුරංග යන රංගන ශිල්පීන් හා ශිල්පිනියන් රංගනයෙන් දායක වෙයි.